b"\n_START_ARTICLE_\nAdam Carroll\n_START_SECTION_\nUra\n_START_PARAGRAPH_\nH\xc3\xa4n ajoi kausina 2005 ja 2006 GP2-sarjassa Super Nova International ja Racing Engineering talleissa. Vuonna 2005 h\xc3\xa4n sijoittui pisteiss\xc3\xa4 viidenneksi ja 2006 h\xc3\xa4n sijoittui yhdeks\xc3\xa4nneksi._NEWLINE_Kaudeksi 2007 Carroll siirtyi DTM-vakioautosarjaan, mutta kyll\xc3\xa4styi autonsa heikkoon kilpailukykyyn ja palasi takaisin GP2-sarjaan kesken kauden Petrol Ofisi FMS International-talliin. H\xc3\xa4n korvasi vasta kolmannen kisaviikonlopun j\xc3\xa4lkeen tallista erotetun Antonio Pizzonian. H\xc3\xa4n saavutti vain yhden pisteen ja h\xc3\xa4net korvattiin Marko Asmerilla._NEWLINE_Ennen GP2-uraansa Carroll on ajanut muun muassa Britannian Formula 3 -sarjaa voittaen sarjan mestaruuden vuonna 2002. Carroll kilpaili A1 Grand Prix sarjassa kaudella 2008-09 edustaen Irlantia. H\xc3\xa4n saavutti viisi voittoa ja voitti sarjan mestaruuden. Vuonna 2010 Carroll kilpaili yksitt\xc3\xa4isiss\xc3\xa4 IndyCar kilpailuissa. _NEWLINE_Vuonna 2011 Carroll kilpaili muun muassa Auto GP-sarjassa ja World Series by Renault-sarjassa. Samana vuonna Carroll teki paluun GP2-sarjaan tuuraamaan Luca Filippi\xc3\xa4 Super Nova Racing-tallissa. H\xc3\xa4n ker\xc3\xa4si 6 pistett\xc3\xa4.\n_START_SECTION_\nFormula E\n_START_PARAGRAPH_\nCarroll siirtyi kilpailemaan Formula E -sarjaan kaudeksi 2016\xe2\x80\x932017. H\xc3\xa4n debytoi Hongkongin ePrix'iss\xc3\xa4 uudessa Jaguar Racing -tallissa."